

BRODSKO – POSAVSKA ŽUPANIJA

**O P Ć I N A G O R NJ I B O G I Ć E V C I**

**JEDINSTVANI UPRAVNI ODJEL**

KLASA: 370-05/20-02/01

URBROJ: 2178/18-02-20-01

Gornji Bogićevci, 17.11. 2020. god.

Na temelju Programa mjera za poticanje rješavanja stambenog pitanja na području općine Gornji Bogićevci („Službeni glasnik Općine Gornji Bogićevc /20), i članka 56. Statuta Općine Gornji Bogićevci („Službeni glasnik Općine Gornji Bogićevci“ br. 02/09, 01/13 01/19) objavljuje se

**JAVNI POZIV**

**mladim obiteljima za dostavu prijava za korištenje sredstava pri rješavanju stambenog pitanja na području općine Gornji Bogićevci u 2020. godini**

1. **PREDMET JAVNOG POZIVA**

Predmet ovog Javnog poziva je javno prikupljanje prijava za korištenje bespovratnih sredstava u svrhu rješavanja stambenog pitanja na području općine Gornji Bogićevci propisane Programom mjera za poticanje rješavanja stambenog pitanja na području općine Gornji Bogićevci („Službeni glasnik Općine Gornji Bogićevci“ br. 05/20) (u daljnjem tekstu: Program).

Cilj ovog Javnog poziva je poticanje povratka, ostanka i naseljavanja stanovništva na području općine Gornji Bogićevci, a sve u svrhu demografske revitalizacije.

Mjere poticanja rješavanja stambenog pitanja mladih obitelji koje su predmet ovog Javnog poziva su :

**Mjera 1. Financijska pomoć za kupnju stambenog objekta (kuće ili stana) na području općine Gornji Bogićevci**

**Mjera 2. Financijska pomoć za gradnju obiteljske kuće (stambeni objekt) na području općine Gornji Bogićevci**

Ukupna raspoloživa sredstva za financijsku pomoć za poticanje rješavanja stambenog pitanja mladih obitelji u okviru ovog Javnog poziva iznose najviše 150.000,00 kuna.

Korisniku će se prema ovom Javnom pozivu dodijeliti iznos financijske pomoći u iznosu od 30.000,00 kuna.

Općina Gornji Bogićevci zadržava pravo provjere i uvida na terenu po ovlaštenoj osobi i prije odobravanja mjere, a i nakon potpisivanja Ugovora o financiranju.

1. **KORISNICI SREDSTAVA**

Korisnici mjere ovog Programa su mladi.

Mladom osobom u smislu ovog Programa, smatra se podnositelj zahtjeva, njegov bračni drug i djeca, ukoliko ih imaju, te samohrani roditelj pod uvjetom da: a) podnositelj zahtjeva nije navršio 40 godina života prije nego je raspisan javni poziv ili b) da barem jedan od podnositelja zahtjeva (bračni drug) nije navršio 40 godina života.

Valjanim prijaviteljem smatra se i podnositelj koji je suvlasnik na nekretnini zajedno sa svojim bračnim drugom, u jednakim suvlasničkim udjelima.

**Korisnicima mjera financijska sredstva se mogu isplatiti ukoliko ne postoji dugovanje po bilo kojoj osnovi prema Općini Gornji Bogićevci.**

1. **MJERA POTICANJA RJEŠAVANJA STAMBENOG PITANJA MLADIH OBITELJI**

**Mjera 1. Financijska pomoć za kupnju stambenog objekta na području općine Gornji Bogićevci**

Financijska pomoć se može odobriti podnositelju zahtjeva, koji kupi stambeni objekt (kuću ili stan) koji se nalaze na području općine Gornji Bogićevci i to isključivo **radi kupnje prve nekretnine stjecanjem vlasništva nad istom.**

Podnositelj zahtjeva, koji je kupio ili će kupiti stambeni objekt na području općine Gornji Bogićevci i kupovinom je postao ili će postati njegovim vlasnikom i to **od dana objave „Javnog poziva za poticanje rješavanja stambenog pitanja na području općine Gornji Bogićevci u 2020. godini“** može ostvariti pomoć za kupnju na ime subvencije kupoprodajne cijene u iznosu od 30.000,00 kuna, na temelju valjano zaključenog kupoprodajnog ugovora uz uvjet da isti ugovor nije zaključen s članovima obitelji (srodnik po krvi u ravnoj liniji, a u pobočnoj do četvrtog stupnja) podnositelja zahtjeva i njegovog bračnog druga.

Također, korisnikom se smatra i osoba koja je stambeni objekt kupila unazad od dana stupanja na snagu Programa mjera za poticanje rješavanja stambenog pitanja na području općine Gornji Bogićevci („Službeni glasnik Općine Gornji Bogićevci br. 04/20), odnosno od 08.10.2020. godine.

Podnositelj zahtjeva kojem je odobrena financijska pomoć/subvencija za kupnju stambenog objekta na području općine Gornji Bogićevci i time postao Korisnikom ovog Programa, dužan je sebe i članove svoje obitelji prijaviti na adresi kupljenog stambenog objekta u roku 6 mjeseci od zaključenja kupoprodajnog ugovora te zadržati to prebivalište slijedećih 10 godina.

Izuzetak od obveze zadržavanja prebivališta mogu imati djeca korisnika ukoliko se u međuvremenu osamostale ili osnuju svoje obitelji.

Podnositelj zahtjeva kojemu je odobrena financijska pomoć/ subvencija za kupnju stambenog objekta i koji je time postao Korisnikom ovog Programa dužan je dostaviti dokaz o uknjižbi vlasništva u zemljišne knjige u roku od 30 dana od dana zaključenja Ugovora o financijskoj pomoći.

**Mjera 2. Financijska pomoć za gradnju obiteljske kuće (stambeni objekt) na području općine Gornji Bogićevci**

Financijska pomoć se može odobriti podnositelju zahtjeva, koji je kupio građevinsko zemljište ili neuseljiv stambeni objekt koji se nalaze na području općine Gornji Bogićevci i to isključivo **radi izgradnje stambenog objekta.**

Podnositelj zahtjeva, koji je vlasnik građevinskog zemljišta ili neuseljivog stambenog objekta a namjerava graditi obiteljsku kuću /stambeni objekt) na području općine Gornji Bogićevci i to **od dana objave „Javnog poziva za poticanje rješavanja stambenog pitanja na području općine Gornji Bogićevci u 2020. godini“** može ostvariti pomoć za izgradnju u iznosu od 30.000,00 kuna, pod uvjetom da gradnja iste nije započeta prije roka 6 mjeseci od dana objave Javnog poziva za tekuću godinu. Valjanim prijaviteljem smatra se i podnositelj koji je suvlasnik na nekretnini zajedno sa svojim bračnim drugom, u jednakim suvlasničkim udjelima.

Podnositelj zahtjeva kojem je odobrena financijska pomoć/subvencija za gradnju obiteljske kuće i koji je time postao Korisnikom ovog Programa mjera, dužan je ishoditi građevinsku dozvolu za stambeni objekt na predmetnom zemljištu. Podnositelj zahtjeva je dužan u roku 3 godine od zaključenja ugovora o financiranju završiti građevinu te sebe i članove svoje obitelji prijaviti na adresi novonastale obiteljske kuće i zadržati to prebivalište slijedećih 10 godina.

Izuzetak od obveze zadržavanja prebivališta mogu imati djeca korisnika ukoliko se u međuvremenu osamostale ili osnuju svoje obitelji.

Potpora je jednokratna po obitelji odnosno po stambenom objektu i ne može se kombinirati s drugom mjerom iz ovog Programa.

**Navedeni stambeni objekti koji su kupljeni, odnosno na građevinskim zemljištima na kojima se planira graditi stambeni objekt, moraju biti bez tereta (hipotekarnih tražbina, zabilježbi uzdržavanja ili bilo kojih drugih tereta koji utječu na slobodno raspolaganje istim).**

**Korisnici sufinanciranja ne smiju biti niti pod jednim oblikom blokade u pogledu novčanih ovrha.**

**Ukoliko Korisnici nakon potpisivanja Ugovora o sufinanciranju postanu ovršenici bilo na novčanim sredstvima ili postupak ovrhe bude zabilježen na nekretnini u odnosu na koju su postali korisnikom sufinanciranja, dužni su o postupku ovrhe obavijestiti Općinu Gornji Bogićevci.**

1. **INSTRUMENT OSIGURANJA**

Korisnik Programa koji je vlasnik kupljene / izgrađene nekretnine ili suvlasnik sa svojim bračnim drugom ne smije iz svog vlasništva otuđiti, prodati ili darovati kupljenu nekretninu za čiju je kupovinu ili gradnju primio financijsku pomoć/subvenciju u roku od 10 godina od dana zaključenja ugovora o financijskoj pomoći.

Ukoliko Korisnik programa otuđi nekretninu iz svog vlasništva u gore navedenom roku, Ugovor za dodjelu financijske pomoći/subvencije smatrat će se raskinutim te će Korisnik biti u obvezi izvršiti povrat dodijeljene financijske pomoći/subvencije u cjelokupnom iznosu Općini Gornji Bogićevci.

Korisnik ovog Programa mjera dužan je prilikom potpisivanja Ugovora za dodjelu financijske pomoći/subvencije dostaviti instrument osiguranja u obliku ovjerene bjanko zadužnice na iznos koji pokriva iznos odobrene financijske pomoći/subvencije, u korist Općine Gornji Bogićevci.

Instrument osiguranja se aktivira u slučaju:

- da podnositelj zahtjeva odnosno korisnik mjere ne prijavi svoje prebivalište i prebivalište članova svoje obitelji u propisanim rokovima,

- ne izvršava ili ne izvrši obveze iz Ugovora za dodjelu financijske pomoći/subvencije,

- ukoliko podnositelj ne zadrži prebivalište u roku određenom Programom,

- ukoliko podnositelj postupa protivno Javnom pozivu i Programu,

- ukoliko podnositelj otuđi, proda ili daruje nekretninu za čiju kupovinu je primio financijsku pomoć/subvenciju, u roku određenom Programom,

- ukoliko podnositelj ne dostavi dokaz o uknjižbi vlasništva u zemljišne knjige u roku 30 dana od dana zaključenja Ugovora o financijskoj pomoći.

Neiskorištena bjanko zadužnica dostavljena kao instrument osiguranja vraća se po proteku 10 godina od dana od kada je Korisnik prvi puta prijavio svoje prebivalište i prebivalište članova svoje obitelji na adresi nekretnine za čiju kupovinu je primio financijsku pomoć/subvenciju i pod uvjetom urednog ispunjenja svih obveza iz Ugovora i Programa.

1. **POTREBNA DOKUMENTACIJA I POSTUPAK PRIJAVE**

**Mjera 1. – kupnja stambenog objekta**

1. prijava za Mjeru 1 (Obrazac br. 1)
2. preslika osobne iskaznice podnositelja zahtjeva,
3. potvrda bračnog statusa/ samohranog roditelja,
4. uvjerenje nadležnog ureda za katastar o ne/posjedovanju nekretnine (prema mjestu prebivališta),
5. uvjerenje nadležnog Općinskog suda da ima/nema u vlasništvu nekretninu za sebe i bračnog druga,
6. potvrdu nadležne Porezne uprave o prometu nekretnina za sebe i bračnog druga,
7. izvadak iz zemljišnih knjiga za stambeni objekt koji je predmet zahtjeva,
8. izjava za suvlasnika (Obrazac 2) – ako je primjenjivo,
9. izjava podnositelja zahtjeva i njegovog bračnog druga da se radi o prvoj i jedinoj nekretnini podnositelja zahtjeva i njegovog bračnog druga te da podnositelj zahtjeva i njegov bračni drug nije prodao ili na drugi način otuđio nekretninu iz svog vlasništva na području RH (izjava ovjerena kod javnog bilježnika – Obrazac 6),
10. preslika valjanog kupoprodajnog ugovora/ predugovora za stambeni objekt,
11. izjava da će prije isplate potpore dostaviti bjanko zadužnicu (Obrazac 3),
12. izjava o promjeni prebivališta (Obrazac 4),
13. izjava da nekretnina nije kupita od članova obitelji ili srodnika (Obrazac 5),
14. potvrdu Općine Gornji Bogićevci o nepostojanju duga prema Općini Gornji Bogićevci,
15. i drugu dokumentaciju za koju se ukaže potreba dostavljanja.

**Dokumentacija pod rednim brojevima 4, 5, 6 i 7 ne smije biti starija od dana stupanja na snagu Programa mjera za poticanje rješavanja stambenog pitanja na području općine Gornji Bogićevci („Službeni glasnik Općine Gornji Bogićevci br. 04/20), odnosno od 08.10.2020. godine.**

**Mjera 2. – izgradnja stambenog objekta**

* + - 1. prijava za Mjeru 2 (Obrazac br. 1)
      2. preslika osobne iskaznice podnositelja i bračnog druga,
      3. potvrda bračnog statusa,
      4. uvjerenje nadležnog ureda za katastar o ne/posjedovanju nekretnine (prema

mjestu prebivališta),

* + - 1. uvjerenje nadležnog Općinskog suda da ima/nema u vlasništvu nekretninu (prema mjestu prebivališta),
      2. potvrdu nadležne Porezne uprave o prometu nekretnina za sebe i bračnog druga
      3. izvadak iz zemljišnih knjiga za građevinskog zemljište na kojem se gradi kuća

koje je predmet prijave na mjeru,

* + - 1. izjava za suvlasnika (Obrazac 2) ako je primjenjivo,
      2. troškovnik radova izrađen od ovlaštene osobe,
      3. izjava podnositelja i njegovog bračnog druga, da se radi o prvoj i jedinoj nekretnini podnositelja zahtjeva i njegovog bračnog druga te da podnositelj zahtjeva i njegov bračni drug nije prodao ili na drugi način otuđio nekretninu iz svog vlasništva ili suvlasništva, a na području RH (izjava ovjerena kod javnog bilježnika – Obrazac 6)),
      4. izjava da će prije isplate potpore dostaviti bjanko zadužnicu (Obrazac 3),
      5. izjava o zadržavanju prebivališta (Obrazac 4),
      6. potvrda projektanta o početku izrade projektne dokumentacije (sa datumom početka izrade, pečatom i potpisom projektanta),
      7. potvrdu Općine Gornji Bogićevci o nepostojanju duga prema Općini Gornji Bogićevci,
      8. i drugu dokumentaciju za koju se ukaže potreba dostavljanja.

**Dokumentacija pod rednim brojevima 4, 5, 6 i 7 ne smije biti starija od dana stupanja na snagu Programa mjera za poticanje rješavanja stambenog pitanja na području općine Gornji Bogićevci („Službeni glasnik Općine Gornji Bogićevci br. 04/20), odnosno od 08.10.2020. godine.**

Odluku o odobrenju financijske pomoći donosi Općinski načelnik po svakom zahtjevu na prijedlog Povjerenstva za provedbu ovog Javnog poziva.

Prijava za korištenje sredstava po Javnom pozivu podnose se do 31.12.2020. godine odnosno do iskorištenja sredstava za ovu proračunsku godinu te uz priloženu svu potrebnu dokumentaciju i na propisanim obrascima koje zainteresirani mogu dobiti u Općini Gornji Bogićevci, Trg hrvatskih branitelja br. 1, Gornji Bogićevci ili preuzeti na internetskim stranicama [www.](http://www.okucani.hr/)opcinagornjibogićevci.hr, a ispunjena prijava za korištenje sredstava i pripadajuća dokumentacija dostavlja se osobno ili poštom na adresu: Općina Gornji Bogićevci, Trg hrvatskih branitelja. 1, 35430 Gornji Bogićevci.

**Pročelnica JUO**

**Mara Klarić**